รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลเปิดโครงการรับฟังความคิดเห็นของผู้มีส่วนได้เสียเกี่ยวกับการกำหนดประเภทและรูปแบบสลากกินแบ่งรัฐบาล
วันเสาร์ที่ 2 กรกฎาคม 2565
สํานักงานสลากกินแบ่งรัฐบาลเปิดโครงการรับฟังความคิดเห็นของผู้มีส่วนได้เสียเกี่ยวกับการกําหนดประเภทและรูปแบบสลากกินแบ่งรัฐบาล
สํานักงานสลากกินแบ่งรัฐบาลเปิดโครงการรับฟังความคิดเห็นของผู้มีส่วนได้เสีย และศึกษาผลกระทบทางสังคม เกี่ยวกับการกําหนดประเภทและรูปแบบสลากกินแบ่งรัฐบาล ภายใต้ พ.ร.บ.สํานักงานสลากกินแบ่งรัฐบาล พ.ศ.2517 และที่แก้ไขเพิ่มเติม (ฉบับที่ 2) พ.ศ.2562
สํานักงานสลากกินแบ่งรัฐบาลเปิดโครงการรับฟังความคิดเห็นของผู้มีส่วนได้เสีย และศึกษาผลกระทบทางสังคม เกี่ยวกับการกําหนดประเภทและรูปแบบสลากกินแบ่งรัฐบาล ภายใต้ พ.ร.บ.สํานักงานสลากกินแบ่งรัฐบาล พ.ศ.2517 และที่แก้ไขเพิ่มเติม (ฉบับที่ 2) พ.ศ.2562
วันนี้ (2 กรกฎาคม 2565) ที่สํานักงานสลากกินแบ่งรัฐบาล พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวถึงกรณีที่สํานักงานฯ จัดทําโครงการเปิดรับฟังความคิดเห็นของผู้มีส่วนได้ส่วนเสียและศึกษาผลกระทบทางสังคมเกี่ยวกับการกําหนดประเภทและรูปแบบสลากกินแบ่งรัฐบาล ประจําปี 2565 ว่า เป็นการดําเนินการตามพระราชบัญญัติสํานักงานสลากกินแบ่งรัฐบาล พ.ศ. 2517 และที่แก้ไขเพิ่มเติม (ฉบับที่ 2) ที่กําหนดว่า หากสํานักงานสลากฯ จะออกประกาศกําหนดประเภทและรูปแบบสลากกินแบ่งรัฐบาลโดยความเห็นชอบของคณะรัฐมนตรี จะต้องจัดให้มีการรับฟังความคิดเห็นของผู้มีส่วนได้เสียและศึกษาผลกระทบทางสังคม เพื่อนํามาประกอบการพิจารณาก่อนออกประกาศ รวมทั้งต้องให้ผู้ด้อยโอกาสและคนพิการเข้าถึงการเป็นตัวแทนจําหน่ายสลากกินแบ่งรัฐบาลด้วย สํานักงานสลากฯ จึงได้ออกประกาศให้ประชาชนทราบถึงวิธีการรับฟังความคิดเห็น ระยะเวลา สถานที่ ตลอดจนรายละเอียดอื่นที่เพียงพอแก่การที่ประชาชนจะเข้าใจและสามารถแสดงความคิดเห็นได้ต่อไป
พันโท หนุน ศันสนาคม กล่าวว่า สํานักงานสลากฯ จะเผยแพร่ข้อมูลรายละเอียดเกี่ยวกับประเภทและรูปแบบสลากกินแบ่งรัฐบาล ที่จะรับฟังความคิดเห็นฯ ตั้งแต่วันที่ 2 ก.ค. 2565 เป็นต้นไป ผ่านช่องทางต่างๆ ประกอบด้วย เว็บไซต์สํานักงานฯ www.glo.or.th หรือ newlottery.glo.or.th เว็บไซต์ การรับฟังความคิดเห็นของประชาชนสํานักงานปลัดสํานักนายกรัฐมนตรีwww.publicconsultation.opm.go.th รวมทั้งช่องทางอื่นๆ ของสํานักงาน ประชาชนที่สนใจสามารถเข้าร่วมแสดงความคิดเห็นได้ผ่านช่องทางต่างๆ ได้แก่ www.glo.or.th หรือที่ newlottery.glo.or.th และเว็บไซต์การรับฟังความคิดเห็นของประชาชน www.publicconsultation.opm.go.th รวมทั้งอีเมล์ newlottery@glo.or.th ตั้งแต่วันที่ 20 กรกฎาคม
– 10 สิงหาคม 2565
ผู้อํานวยการสํานักงานสลากกินแบ่งรัฐบาล กล่าวต่อไปอีกว่า สําหรับการรับฟังความคิดเห็นของผู้มีส่วนได้เสียโดยการสัมภาษณ์รายบุคคลและการสนทนากลุ่มย่อย (Focus group) นั้น จะจัดขึ้นในพื้นที่ 6 จังหวัด ประกอบด้วย จังหวัดเชียงใหม่ จังหวัดชลบุรี จังหวัดขอนแก่น จังหวัดเลย จังหวัดนครศรีธรรมราช และกรุงเทพมหานคร ตามลําดับ ระหว่างวันที่ 20 กรกฏาคม – 10 สิงหาคม 2565 ขั้นตอนหลังจากนั้น สํานักงานฯ จะรวบรวมความคิดเห็นทั้งหมด รวมทั้งผลการศึกษาผลกระทบทางสังคมในทุกมิติ และมาตรการต่างๆ ที่เกี่ยวข้อง เสนอคณะกรรมการสลากกินแบ่งรัฐบาล และกระทรวงการคลัง เพื่อพิจารณานําเข้า
ที่ประชุมคณะรัฐมนตรีต่อไป
------------------------------------------------------------------------------
สํานักงานสลากกินแบ่งรัฐบาลจะดําเนินการออกสลากรูปแบบใหม่ เพื่อใช้แก้ปัญหาสลากเกินราคาให้หมดไปและสามารถนําเงินจากการดําเนินการผิดกฎหมาย เช่นหวยใต้ดิน กลับมาเป็นรายได้นําส่งรัฐไปใช้ประโยชน์กับประชาชนคนไทย โดยจะขอรับฟังความคิดเห็นสําหรับ ปี 2565 จํานวน 2 รูปแบบ ได้แก่
1. สลากกินแบ่งรัฐบาลแบบ 6 หลัก https://www.youtube.com/watch?v=S5pzD_uyz1o
ขั้นตอนการซื้อ https://youtu.be/iPtDCvsm9Bg
2. สลากกินแบ่งรัฐบาลแบบตัวเลข 3 หลัก https://www.youtube.com/watch?v=_IxP6b07ROw
ขั้นตอนการซื้อ https://youtu.be/-Poki7kkEtA
ทั้งนี้สามารถรับทราบข้อมูลเพิ่มเติมได้ที่ https://newlottery.glo.or.th และจะเปิดให้แสดงความคิดเห็นได้ ตั้งแต่วันที่ 20 กรกฏาคม 2565 - 10 สิงหาคม 2565